Denne feriebolig er helt uovertruffen, hvis man vil have en historisk oplevelse midt i en skøn, mindre men levende by. Huset er virkelig godt til flere familier/mange mennesker, og vi fik ekstra opredninger til børnene. Placeringen er midt i centrum, og alligevel var der roligt, undtagen fredag aften - man går til bager, supermarked og i de små stræder på få minutter.
Huset emmer af historie, og gården er idel med en dejlig, mindre pool og mange skyggefulde steder. Vi sad mange timer under det mere end 100 år gamle citrontræ, mens børnene badede.
Som vært er Nuria også perfekt. Alle spørgsmål inden opholdet blev besvaret uden tøven, og ved ankomsten blev vi vist rundt og fik svar på flere spørgsmål. Hun var hele tiden ikke længere væk end et telefonopkald. Alt var rent og pænt, og vi havde faktisk ingenting at klage over. Den allerstørste anbefaling herfra.